24/09/2012 | Administración LocalMunicipal
Oroso
Anunico de aprobación definitiva de Regulamento de utilización do cemiteiro municipal de Oroso

Transcorrido o prazo de exposición ao público do acordo provisional polo que se aprobou dito regulamento, do 26/07/2012 (BOP núm.150 do 08/08/2012), sen que se presentase reclamación algunha, dito acordo queda elevado automaticamente a definitivo (artigo 49 da Lei 7/1985, de 2 de abril, reguladora das bases do réxime local). Contra este acordo definitivo, poderán os interesados interpoñer directamente recurso contencioso-administrativo ante a Xurisdicción Contencioso-Administrativa da Provincia da Coruña, no prazo de dous meses contados a partir do día seguinte ao da súa publicación e o texto íntegro do regulamento no Boletín Oficial da Coruña. O presente regulamento ten por obxecto regular as condicións e o exercicio das competencias recollidas nos arts.25.2 j) e 26 da Lei 7/1985, de 2 de abril, reguladora das bases do réxime local, en relación co cemiterio municipal sito na parroquia de Marzoa, de acordo co previsto no Regulamento de policía sanitaria mortuoria de Galicia (Decreto 134/1998, do 23 de abril) e demais normativa aplicable. Ademais do contido no presente regulamento, serán de aplicación para o réxime de uso do cemiterio municipal as disposicións do Regulamento de policía sanitaria mortuoria de Galicia, así como todas aquelas normas tanto estatais como autonómicas que rexan a materia de cemiterios e servizos funerarios. Os aspectos económicos da xestión do servizo regularanse pola ordenanza fiscal aprobada para o efecto. Recóllense no presente regulamento os seguintes aspectos: a) O uso xeral común das instalacións do cemiterio. b) A distribución e concesión de sepulturas, nichos, columbarios e parcelas para panteóns. c) Os servizos de inhumación, exhumación, redución, traslado de restos e, no seu caso, incineracións. d) A construción e mantemento das unidades de enterramento, os seus accesos e obras de urbanización. e) O rexistro oficial mediante libros foliados e selados das inhumacións, exhumacións, incineracións e prácticas mortuorias que se realicen. f) Calquera outra que lle sexa atribuída polo Estado ou a Comunidade Autónoma. Son instalacións do cemiterio municipal: a) O edificio, que conta cun depósito de cadáveres, almacén e aseos. b) Os bloques de panteóns, que contan con 77 columnas, con 4 nichos e un cinceiro por cada un. c) A zona verde e os camiños que comunican as distintas construcións así coma un aparcamento en superficie. As zonas de enterramento divídense en bloques. Os bloques, á súa vez, compóñense de columnas ou panteóns, e estas de nichos e cinceiros. A ampliación ou ampliacións que se efectúen no cemiterio articularanse do mesmo modo establecido no punto anterior. A Corporación, en función da dispoñibilidade de espazo, poderá habilitar zonas para a construción de sepulturas e nichos polos particulares, tras o parcelamento destas e a aprobación no seu caso do proxecto técnico. Para iso seguirase o procedemento establecido no Título segundo deste regulamento para o outorgamento de dereito funerario sobre as ditas parcelas e as súas construcións. Nas bases que regulen a concesión, ademais dos extremos previstos no Título segundo deste regulamento e demais normativa, especificarase: 1. O prazo para a presentación polo concesionario do oportuno Proxecto, acompañado da correspondente solicitude de licenza de obras.2. O prazo para a execución das obras, unha vez concedida a oportuna licenza.3. As condicións técnicas de execución das obras, que garantan o cumprimento da normativa sectorial sanitaria e mortuoria, así como uns estándares estéticos. Logo de rematar a construción, os Servizos Técnicos Municipais darán conta da terminación das obras e se foron executadas de conformidade co Proxecto. Unha vez obtidos os preceptivos permisos sectoriais sanitarios, a construción será dada de alta no inventario de bens municipais. O Concello velará polo mantemento da orde no recinto, así como pola esixencia do respecto adecuado mediante o cumprimento das seguintes normas: 1. Mediante resolución da Alcaldía fixaranse os horarios de inverno e verán dos servizos de cemiterio, así como os horarios de visitas e atención ao público. O horario de apertura e peche será exposto nun lugar visible da entrada principal do cemiterio 2. Os visitantes comportaranse en todo momento co respecto adecuado para o recinto, podendo o Excmo. Concello de Oroso adoptar, en caso contrario, as medidas legais ao seu alcance para ordenar o desaloxo do recinto a quen incumpra esta norma, sen prexuízo das sancións que puidesen impoñerse 3. Prohíbese a realización de calquera tipo de actividade comercial e de propaganda no interior do cemiterio 4. Co fin de preservar o dereito á intimidade e á propia imaxe dos usuarios e usuarias, non se poderán obter fotografías, debuxos nin filmacións das dependencias e instalacións. As vistas xerais ou parciais do cemiterio quedarán suxeitas a unha autorización especial do Concello 5. Non se permitirá a entrada no cemiterio de vehículos, salvo os especificamente autorizados, nin de bicicletas e motocicletas, nin tampouco de cans e outros animais, coa excepción dos que teñan carácter de cans guía en compañía de invidentes 6. As obras e inscricións funerarias deberán estar en consonancia co respecto debido á función do recinto e deberán ser en todos os casos obxecto da aprobación ou homologación do Excmo. Concello de Oroso 7. Queda prohibido, salvo autorización especial do Concello, o acceso aos osarios xerais, así como a cantas dependencias ou instalacións estean reservadas ao persoal autorizado 8. Só se realizarán inhumacións ata media hora antes da correspondente ao peche das instalacións 9. A entrada de materiais para a execución de obras realizarase unicamente durante o horario que fixe con esta finalidade o Excmo. Concello de Oroso. As obras que sexan realizadas por particulares deberán executarse durante o horario de apertura ao público e deberán contar coas correspondentes licenzas ou autorizacións 10. Prohíbese realizar dentro do cemiterio operacións de serra de pezas ou mármores, así como de despece, fabricación de formigón ou outras similares. Cando por circunstancias especiais se precise facelo, deberá solicitarse unha autorización ao Excmo. Concello de Oroso, que designará para o efecto un lugar concreto para a realización dos ditos traballos 11. Durante a noite queda expresamente prohibido levar a cabo inhumacións e realizar calquera tipo de traballos dentro do recinto do cemiterio, salvo casos excepcionais debidamente xustificados e autorizados 12. A conservación e o mantemento das unidades de enterramento concedidas correrán a cargo dos concesionarios 13. As lápidas, cruces, alzados etc que se coloquen nas sepulturas, nichos ou panteóns pertencen aos seus concesionarios, sendo da súa conta o arranxo e a conservación destes, estando obrigados a mantelos no estado de decoro que require o lugar 14. O Excmo. Concello de Oroso declina calquera responsabilidade respecto dos roubos e danos que poidan cometer terceiros nos elementos construtivos e obxectos que se coloquen nas unidades de enterramento, fóra dos casos previstos na lexislación vixente. Non existirá discriminación ningunha á hora dos enterramentos por razóns de relixión. Non se reservará ningunha zona de carácter especial para enterramentos que poida supoñer discriminación. Os servizos relixiosos no cemiterio serán prestados en virtude do principio constitucional de liberdade de culto, de acordo cos ritos das confesións existentes, sen máis limitacións que o respecto debido ás demais crenzas relixiosas e de mantemento da orde pública. Os ritos funerarios practicaranse sobre cada sepultura de conformidade co disposto polo defunto ou co que a familia determine. Todos os usuarios do cemiterio municipal teñen o deber de utilizar as instalacións conforme ao establecido no presente regulamento. As empresas e profesionais que exerzan actividades construtivas, funerarias ou de calquera outro tipo a instancia dos titulares de dereitos funerarios nas instalacións do cemiterio, ademais, deberán de contar, por un lado, coas preceptivas autorizacións administrativas para o exercicio da súa actividade e, por outro lado, coas licenzas de obra ou actividade, de inhumación ou exhumación, o calquera outra regulada neste regulamento ou na lexislación sectorial respecto de cada unha das actuacións que realicen nas distintas unidades de enterramento. Serán responsabilidade dos usuarios e das empresas e profesionais que exerzan actividades construtivas, funerarias ou de calquera outro tipo no cemiterio a instancia dos titulares de dereitos funerarios todos os danos que causen ás demais persoas usuarias do servizo e nos bens e instalacións deste. O prazo xeral para resolver os pedimentos dos interesados establecido neste regulamento será de tres meses, agás que de xeito expreso se estableza un prazo diferente. Así mesmo, como regra xeral, a falta de notificación da resolución adoptada dentro do prazo establecido terá carácter desestimatorio para os interesados. As unidades de enterramento, xa sexan construídas polo concello ou por particulares, son bens de dominio público propiedade do Concello de Oroso, polo que non poderán ser obxecto de compravenda, permuta nin transacción de ningunha clase, podendo unicamente ser obxecto de transmisión de conformidade co disposto neste regulamento. O dereito funerario atribúe ao seu titular os dereitos e obrigas que se recollen no articulado do presente regulamento e, en concreto, o uso das unidades de enterramento asignadas para a inhumación e conservación de cadáveres, restos cadavéricos ou cinzas durante o tempo fixado na concesión, e de acordo co contido do dereito concedido. Prohíbese o gravame do dereito funerario con calquera clase de dereito real (en particular hipoteca) ou persoal, así como a súa división. Consideraranse nulos e sen efecto ningún calquera acordo, disposición testamentaria, pacto ou contrato que sexa contrario ás disposicións do presente regulamento. O dereito xorde polo acto de concesión outorgado polo Concello para a ocupación de cada unidade de enterramento e conceptúase como unha utilización privativa dun ben demanial, que precisa do oportuno título habilitante. Este título, dadas as súas características, terá a consideración dunha concesión administrativa demanial, de acordo co previsto no artigo 93 da Lei 33/2003, de patrimonio das administracións públicas, así como no artigo 78 do Regulamento 1372/1986, de bens das entidades locais. A inhumación en unidades de enterramento reservadas polo concello para casos de emerxencia social ou beneficencia non dará lugar en ningún caso ao nacemento ou outorgamento de dereito funerario a favor dos familiares do falecido das ditas unidades de enterramento. A duración do dereito funerario sobre as unidades de enterramento determinarase no acordo de concesión, cos límites previstos neste regulamento, sen que en ningún suposto poida exceder a duración máxima establecida para as concesións demaniais na lexislación patrimonial aplicable ás entidades locais. Se por razóns de ampliación ou reforma do cemiterio houbese a necesidade de dispoñer de zonas destinadas a sepulturas ou nichos, o Concello poderá proceder ao traslado dos restos existentes a zonas similares e de características semellantes, sen que iso supoña ningún gasto nin dea lugar a indemnización para o titular do dereito, todo iso tras a instrución do oportuno expediente. O dereito funerario sobre toda clase de unidades de enterramento quedará garantido mediante a súa inscrición no libro rexistro específico creado e o seu correspondente ficheiro informático, así como pola expedición do título nominativo de cada unidade de conformidade co disposto no título IV deste regulamento. Igualmente a concesión poderá ser obxecto de inscrición no Rexistro da Propiedade de conformidade co disposto na lexislación aplicable. Cando se trate de unidades de enterramento de construción particular, o título será expedido a partir da obtención das licenzas e permisos sectoriais que acrediten o cumprimento da normativa aplicable.1. Poderán ser titulares do dereito funerario exclusivamente: a) Persoas físicas. b) Administracións públicas ou Corporacións, fundacións ou entidades legalmente constituídas, de tipo social ou benéfico, para uso exclusivo dos seus membros ou acollidos.2. Os titulares non poderán estar incursos en ningunha das circunstancias recollidas na lexislación contractual como prohibitivas para contratar co sector público e deberán cumprir as limitacións e requisitos establecidos neste regulamento e demais que, no seu caso, resulten aplicables.3. Co fin de asegurar o uso uniforme do cemiterio a todos os veciños e veciñas do concello, non poderán ser concesionarias dos nichos e panteóns as persoas xurídicas e ningún concesionario poderá ser titular de máis de catro nichos ou dunha columna.4. A concorrencia da titularidade do dereito en varias persoas ou entes será outorgada sen asignación de cotas, o que implica que: 1. Calquera dos titulares poderá exercitar fronte ao concello sen necesidade de acordo ou consentimento dos demais titulares os dereitos recoñecidos neste regulamento.2. Os titulares responderán solidariamente ante o concello polo cumprimento dos deberes impostos neste regulamento, incluíndo o pago de sancións.3. Os acordos, pactos ou contratos que poidan existir entre os cotitulares dos dereitos, salvo os expresamente permitidos por este regulamento ou acordo de concesión, non vincularán de ningunha forma ao concello e só producirán efectos entre as partes de conformidade coa lexislación civil aplicable, sempre e cando non conteñan disposicións que se opoñan ou contradigan o disposto neste regulamento, o acordo de concesión ou a lexislación sectorial.4. Os cotitulares deberán nomear un representante ante o concello, o cal será o destinatario exclusivo das notificacións daqueles actos que afecten aos dereitos e obrigas, inclusive de natureza tributaria, derivados do presente regulamento e demais normativa aplicable. Toda concesión de dereito funerario requirirá a tramitación previa de expediente administrativo baseado nos principios de libre concorrencia, igualdade e publicidade. Para iso aprobaranse os oportunos pregos ou bases que aseguren os ditos principios. Excepcionalmente, poderase outorgar directamente concesión cando concorran as seguintes circunstancias: a) Cando fose declarada deserta a poxa ou concurso promovidos para a concesión ou estes resultasen falidos como consecuencia do incumprimento das súas obrigas por parte do adxudicatario, sempre que non transcorrese máis dun ano desde a celebración destes. Neste caso, as condicións da concesión non poderán ser inferiores das anunciadas previamente ou daquelas nas que se producise a adxudicación. b) Cando transcorrese máis dun ano desde a celebración dos procedementos especificados no apartado anterior e por razóns de urxencia e salvagarda da salubridade pública fose necesario proceder á inhumación de restos cadavéricos. Neste suposto a duración da concesión non poderá exceder en ningún caso de quince anos sen posibilidade de prórroga, debendo satisfacerse os dereitos económicos de maneira proporcional á duración da concesión, estando obrigado o concello a tramitar o oportuno expediente de outorgamento de concesión pública antes da finalización do dito prazo. c) Cando o concesionario sexa outra Administración pública ou, en xeral, calquera persoa xurídica de dereito público ou privado pertencente ao sector público. Para estes efectos, entenderase por persoa xurídica de dereito privado pertencente ao sector público a sociedade mercantil en cuxo capital sexa maioritaria a participación directa ou indirecta dunha ou varias administracións públicas ou persoas xurídicas de dereito público. d) Cando o concesionario sexa unha entidade sen ánimo de lucro, declarada de utilidade pública, ou unha igrexa, confesión ou comunidade relixiosa legalmente recoñecida. Cando varios interesados se encontren nun mesmo suposto de adxudicación directa, resolverase esta atendendo: a) A igualdade de condicións, a prioridade no tempo da solicitude. b) En caso de desigualdade de condicións, ao interese xeral concorrente nese caso, concretado na salvagarda da salubridade pública.1. A ordenación das inhumacións, exhumacións, redución de restos e outras prestacións que deban efectuarse na unidade de enterramento, así como a designación dos cadáveres que haxan de ocupala, salvo as actuacións que haxan de practicarse por orde da autoridade competente. Entenderase expresamente autorizada, en todo caso, a inhumación do/s titular/es. En todo caso, non poderán levarse a cabo novas inhumacións cando queden menos de cinco anos para finalizar o prazo da concesión.2. A conservación dos cadáveres, restos cadavéricos ou cinzas durante o tempo de duración da concesión de acordo co disposto na normativa municipal, a lexislación sobre policía sanitaria mortuoria e demais normativa aplicable.3. A determinación dos proxectos de obras e epitafios, recordatorios, emblemas ou símbolos que desexen instalar nas unidades de enterramento que, en todo caso, deberán ser autorizados polo Excmo. Concello de Oroso.4. Designar beneficiario para despois do seu falecemento, nos termos establecidos neste regulamento.1. Ter á disposición das autoridades municipais ou competentes en materia de inspección sanitaria o título xustificativo do seu dereito, que lles facilitará o Concello no momento da concesión. En caso de extravío, deberá notificarse ao Excmo. Concello de Oroso para a expedición de duplicado ou certificación da concesión.2. Satisfacer a contía das taxas de vixilancia e conservación do cemiterio que se establecen na ordenanza fiscal, así como aquelas sinaladas na ordenanza para cambios de titularidade, inhumacións e exhumacións etc.3. Manter en bo estado a porción de dominio público utilizada.4. Coidar de que as unidades concedidas e os seus espazos lindeiros se atopen en todo momento en bo estado, limpos e libres de obstáculos e residuos, limitando a colocación de elementos ornamentais ao espazo físico asignado.5. Facilitar os datos e comprobacións que lles solicite a Administración ou os servizos sanitarios.6. Dispor das autorizacións necesarias para a inhumación, exhumación ou traslado de cadáveres e demais restos cadavéricos.7. Comunicar as variacións de domicilio e de calquera outro dato relevante nas relacións do titular do dereito co Excmo. Concello de Oroso.8. Retirar á súa costa todas as construcións (paramentos, lousas, lápidas, cruces etc) e os ornamentos da unidade de enterramento cando se extinga o dereito funerario.9. Indemnizar ao concello os danos e prexuízos causados no dominio público cando se produza dano ou deterioro.10. Cumprir cantas outras obrigas resulten deste regulamento, da normativa municipal que en cada momento se estableza e demais disposicións legais que sexan de aplicación, especialmente en materia de sanidade mortuoria. Para que poida producir efecto calquera transmisión de dereito funerario, haberá de ser previamente recoñecida polo Concello. A transmisión do dereito funerario só poderá realizarse por actos «mortis causa» coas limitacións que se establecen no artigo seguinte. A transmisión «mortis causa» do dereito funerario rexerase polas normas establecidas na lexislación civil para as sucesións, considerándose beneficiario a quen corresponda por sucesión testada ou intestada. Aquelas cláusulas testamentarias que sexan contrarias ás disposicións deste regulamento ou o acordo de concesión serán nulas de pleno dereito e reputaranse inexistentes. A transmisión non alterará o prazo máximo de duración da concesión. O cambio de titularidade farase sen prexuízo de terceiro con mellor dereito e só terá efectos administrativos internos, sen prexulgar ningunha cuestión de carácter civil. Toda transmisión de dereito funerario deberá ser feita a favor dunha ou varias persoas aptas para ser titular de dereitos funerarios segundo este regulamento, sen división en cotas e pura e incondicionalmente. Por conseguinte, consideraranse nulas e sen ningún efecto aquelas cláusulas testamentarias que dispoñan: 1. A división do dereito funerario en cotas, unidades de enterramento (nichos ou columbarios) ou en prazos de uso.2. O sometemento da transmisión a condición ou termo.3. O gravame do dito dereito con calquera dereito real ou persoal. No caso de que a transmisión sexa feita a favor dun titular de dereito funerario noutra unidade de enterramento, non se producirá a dita transmisión a non ser que previamente se produza renuncia ao dereito previo. Os beneficiarios ou herdeiros, no seu caso, deberán solicitar a transmisión da titularidade da concesión ao concello no prazo dun ano desde o falecemento do titular, acompañando o título da unidade de enterramento e os documentos xustificativos do seu dereito.1. Certificado do Rexistro Xeral de Actos de Última Vontade emitido polo Ministerio de Xustiza.2. No caso de sucesión testada, copia compulsada de testamento, debidamente protocolado no seu caso, así como copia da aceptación ou partición da herdanza de ser o caso.3. No caso de sucesión intestada, certificado do Rexistro Civil ou copia compulsada do libro de familia que acredite o grao de parentesco co causante ou ben copia da acreditación notarial/xudicial de herdeiros.4. Copia compulsada do DNI dos beneficiarios.5. No caso de ser varios titulares, nomeamento de representante ante o concello.6. Acreditación do pago das taxas establecidas polo concello, no seu caso.7. Calquera outra solicitada polos servizos do concello necesaria para aclarar a titularidade dos dereitos. O dereito funerario extinguirase: a) Morte do concesionario individual ou extinción da personalidade xurídica, sen que se transmita o dito dereito de conformidade con este regulamento b) Falta de autorización previa do concello nos supostos de transmisión ou modificación, por fusión, absorción ou escisión, da personalidade xurídica do usuario ou concesionario. c) Incorrer nalgunha das causas de prohibición para contratar na lexislación de contratación do sector público. d) Caducidade por vencemento do prazo. e) Rescate da concesión, tras a indemnización previa. f) Por renuncia expresa dos titulares do dereito, tras a aceptación previa do concello. g) Por sanción por incumprimento moi grave das obrigas do titular da concesión, de conformidade co disposto no capítulo quinto deste título. h) Desaparición do ben ou esgotamento do aproveitamento, ao que se asimilará a declaración de ruína. i) Desafectación do ben, en cuxo caso se procederá á súa liquidación conforme á lei. j) Por abandono da unidade de enterramento. k) Por non executar as obras unha vez outorgada a concesión. Transcorrido o prazo de seis meses sen que o concesionario executase as obras que corren a cargo do concesionario iniciarase o expediente de caducidade. l) Calquera outra causa prevista nas condicións xerais ou particulares polas que se rexa a concesión. Á hora de determinar a indemnización que lle corresponde ao titular contemplaranse exclusivamente os seguintes compoñentes: a) Parte proporcional do importe do canon pagado no seu día polo outorgamento da concesión. b) Gastos de transporte dos restos a outras sepulturas. c) Custo de adquisición doutras sepulturas semellantes polo tempo que reste para a finalización da concesión. A renuncia non dará dereito en ningún caso á devolución total ou parcial do canon satisfeito ou calquera outro tributo ou gasto satisfeito en razón á titularidade do dito dereito. A renuncia non implicará a extinción das obrigas tributarias percibidas con anterioridade, así como de calquera outra clase de obriga recollida neste regulamento, o acto de concesión ou a lexislación sectorial pendente de cumprimento na data de renuncia. Para todas as concesións de unidades de enterramento, transcorrido un ano ou, no seu caso, o tempo que reste de concesión, desde o enterramento ou falecemento do titular do dereito funerario sen que os beneficiarios favorecidos ou herdeiros insten a transmisión do dereito, o Concello incoará e resolverá o expediente de extinción do dereito funerario. Cando iniciado este expediente se solicite a dita transmisión cursaráselle ao peticionario, co correspondente aboamento dos dereitos económicos que no seu caso se establezan. Para iso o Concello publicará tanto no taboleiro de anuncios do Concello como no Boletín Oficial da Provincia e nun dos diarios de maior difusión, a apertura dun prazo de seis meses para que quen se considere con dereito poida exercer o seu dereito de transmisión da titularidade. Se no dito prazo, contado a partir da última publicación, non se formulase solicitude por ningún dereito-habente, extinguirase a concesión, tras a resolución previa da Alcaldía neste sentido.1. No caso de titularidade compartida do dereito funerario, o resto dos titulares asumirá as facultades e deberes recollidos neste regulamento e no acordo de concesión.2. No caso de extinción do dereito funerario do último titular reverterá a titularidade plena ao concello, quen poderá dispoñer da unidade de enterramento de conformidade coa lexislación sectorial para os efectos da exhumación e traslado dos restos humanos existentes nas unidades de enterramento sobre as que se extingue o dereito funerario. Procederase igualmente á retirada dos ornamentos existentes, que quedarán en depósito por un ano á disposición do seu dono ou dona, transcorrido o cal sen interesarse a súa recollida ou devolución pasarán a ser titularidade da Corporación municipal. O custo da retirada e depósito sinalados deberá sufragarse polo dito dono ou dona, para cuxo efecto se tramitará o correspondente expediente administrativo para a súa exacción. Igualmente procederase á realización das actuacións establecidas no punto anterior a costa da persoa titular do dereito extinguido. As faltas que poidan cometer os concesionarios clasificaranse en leves, graves e moi graves: a) Considérase falta leve: · A omisión da limpeza e mantemento necesarios nas unidades de enterramento asignadas. · A inobservancia das instrucións dimanantes do Concello ou da Inspección Sanitaria, cando non sexa falta grave ou moi grave. · Calquera incumprimento das obrigas como titular do dereito funerario que non estea tipificada como falta grave ou moi grave. b) Constitúe falta grave: · A comisión de dúas faltas leves do mesmo tipo ou tres distintas, no transcurso dun ano. · A non obtención das licenzas e autorizacións esixidas no presente regulamento. · O uso indebido ou sen autorización de bens ou servizos xerais. · Os incumprimentos que poidan cualificarse como graves da normativa sanitaria mortuoria, segundo nesta se estableza e sexan responsabilidade dos propios concesionarios. c) Terá a consideración de falta moi grave: · A comisión de dúas faltas graves do mesmo tipo, ou tres diferentes no transcurso dun ano. · O incumprimento da resolución recaída como consecuencia dalgunha infracción cometida. · O incumprimento culpable e reiterado das obrigas tributarias orixinadas por razón da titularidade do dereito funerario. · A modificación da estrutura ou instalacións das unidades de enterramento sen autorización municipal. · A cesión, transmisión e gravame non autorizados da concesión ou o seu aluguer. · Os incumprimentos que poidan cualificarse como moi graves da normativa sanitaria mortuoria, segundo nesta se estableza e sexan responsabilidade dos propios concesionarios. As sancións a impoñer pola comisión de faltas tipificadas neste regulamento serán as seguintes: · Multa, que se imporá en calquera caso e que pode levar aparellada calquera outra sanción que se aplique. · Extinción da concesión e do dereito funerario, no caso de infracción moi grave. As sancións correspondentes a cada clase de infracción graduaranse tendo en conta os criterios obxectivos e subxectivos seguintes: a) A afectación á saúde e á seguridade das persoas. b) A posibilidade de reparación ou restablecemento da realidade. c) O beneficio derivado da actividade infractora. d) A natureza dos prexuízos causados. e) A reincidencia. f) O grao de malicia do causante da infracción. g) O grao de participación no feito por título diferente de autoría. As multas a impoñer teñen tres posibles graos, que se corresponden respectivamente co carácter leve, grave ou moi grave da infracción, cos límites seguintes: · Infraccións leves, ata 750 €. · Infraccións graves, dende 750,01 ata 1.500 €. · Infraccións moi graves, dende 1.500,01 ata 3.000 €. Será competente para impoñer as sancións a Alcaldía, tras o informe previo dos servizos municipais, e a tramitación do expediente no que se lle dea audiencia ao concesionario. O concello poderá utilizar os medios de execución forzosa previstos na Lei 30/1992, de réxime xurídico de administracións publicas e do procedemento administrativo común ou norma vixente aplicable ao caso, podendo facerse efectivo a través do procedemento de prema ou constrinximento. Con independencia das sancións que poidan impoñerse, o infractor estará obrigado á restitución e reposición dos bens ao seu estado anterior, coa indemnización dos danos irreparables e prexuízos causados, no prazo que se fixe na resolución correspondente. O importe destas indemnizacións fixarao de maneira executoria o órgano competente para impoñer as sancións. A inhumación e exhumación de cadáveres, restos humanos e restos cadavéricos farase de conformidade co disposto na lexislación sectorial. O procedemento iniciarase a instancia de: a) Os titulares ou os seus familiares de dereitos funerarios nas unidades de enterramento obxecto da concesión, tras a solicitude previa e a obtención dos permisos e licenzas regulados neste regulamento. b) De oficio naquelas unidades de enterramento reservadas para casos de emerxencia social ou de beneficencia, ou no caso de extinción dos dereitos funerarios existentes. c) Por orde da autoridade xudicial ou a administración sanitaria competente. Aquelas empresas e profesionais que exerzan as actividades funerarias previstas neste título están obrigadas a asegurarse de dispor de todos os permisos e licenzas tanto neste regulamento coma na lexislación sectorial, incluíndo: a) O selado dos nichos e sepulturas con materiais axeitados, e a colocación das lápidas. b) A retirada de todos os materiais de construción sobrantes utilizados nas operacións previstas neste título. A toda solicitude de inhumación haberá de acompañarse, polo menos, a seguinte documentación: a) Petición de inhumación, no seu caso asinada por un titular de dereito funerario da unidade de enterramento ou o seu herdeiro, ou a correspondente orde xudicial ou da administración sanitaria competente. b) A licenza de enterramento expedida polo Rexistro Civil ou autoridade xudicial competente. c) No seu caso, o título do dereito funerario, ou a indicación da data da súa concesión e a localización da unidade de enterramento. d) A acreditación do aboamento das taxas que, no seu caso, se xeren a favor do Excmo. Concello de Oroso. e) O resto da documentación que sexa esixida de acordo coa normativa de policía sanitaria e mortuoria. f) Cando se trate de cinzas, ademais da documentación antes citada, acompañarase o correspondente certificado da incineración. Na orde sanitaria, os restos humanos só requirirán para a súa condución, traslado, inhumación ou cremación un certificado médico que acredite a causa e a procedencia de tales restos, ademais da licenza de inhumación antedita. As empresas de servizos funerarios que interveñan en xestións, solicitudes e autorizacións, entenderase que actúan en calidade de representante do titular do dereito funerario, vinculando a este e producindo todos os seus efectos calquera solicitude ou consentimento que por aquelas se formule. A licenza de inhumación outorgaraa a Alcaldía e deberá conter como mínimo: a) Nome e apelidos da persoa a inhumar. b) Idade, domicilio e data de defunción. c) Lugar de inhumación, coa consignación específica da unidade de enterramento onde debe ser inhumada, facendo constar bloque, columna, nicho ou sepultura da unidade de enterramento. A licenza de inhumación deberá presentarse no cemiterio xunto ao cadáver. A ausencia desta suporá o depósito dos cadáveres ou dos restos humanos nas instalacións do cemiterio ata que se obteña esta. O número de inhumacións sucesivas en cada unidade de enterramento só estará limitado pola súa capacidade respectiva, salvo a limitación voluntaria, expresa e fidedignamente disposta polo titular, xa sexa en relación co número de inhumacións ou determinando nominalmente as persoas cuxos cadáveres poidan ser enterrados na sepultura de que se trate. As limitacións voluntarias decaerán no momento da transmisión do dereito funerario. Para os efectos de evitar situacións de prohibición de inhumacións por cuestións de sanidade mortuoria, terase en conta que: a) Atendendo á estrutura das fosas ou sepulturas, as inhumacións realizaranse comezando polo oco más afastado da rasante que se encontre libre. Na medida en que sexa posible, tenderase a deixar libre o oco ou espazo máis próximo á rasante a través da técnica de redución de restos. b) Para os efectos dos panteóns, intentarase, igualmente, contar con, polo menos, un espazo libre a través da técnica de redución de restos. Estas actuacións realizaranse a instancia da persoa titular do dereito funerario, polo que se debe obter a oportuna autorización para iso. As reducións de restos realizaranse sempre en presenza do titular do dereito funerario ou da persoa en quen delegue, delegación que deberá de acreditarse por escrito, así como, no seu caso, a renuncia do titular a estar presente. Reservarase no cemiterio un número mínimo de oito nichos para realizar inhumacións de beneficencia daquelas persoas que faleceran no termo municipal, de conformidade coa normativa sectorial aplicable. Logo de transcorrer o período mínimo esixido pola lexislación sectorial sanitaria para proceder á exhumación, os restos poderán ser reinhumados no osario xeral ou fosa común de conformidade cos trámites previstos no capítulo seguinte. Para a exhumación dun cadáver ou de restos humanos deberá transcorrer o prazo mínimo sinalado na lexislación vixente en materia sanitaria, salvo nos casos en que se produza intervención xudicial. Deberase obter unha licenza ou autorización do Excmo. Concello de Oroso para a realización de toda exhumación de cadáveres ou restos humanos que se realice, a cal conterá os mesmos datos esixidos para a licenza de inhumación. Xunto coa solicitude de licenza acompañarase, necesariamente: 1. Acreditación do título do dereito funerario do solicitante, no seu caso.2. Autorización do titular do dereito funerario da unidade de enterramento na que se vai proceder á súa reinhumación, no caso de que se faga no mesmo cemiterio.3. Autorización de exhumación outorgada polo Servizo Territorial da Xunta de Galicia con competencias en materia de sanidade. O Excmo. Concello de Oroso poderá suspender temporalmente as exhumacións en época estival ou por calquera outra causa xustificada, debendo comunicarllo ao Servizo Territorial con competencias en materia de sanidade. A exhumación en sepulturas de titularidade municipal, xa sexa aquelas nas que se extinguiran por calquera causa dereitos funerarios a favor de terceiros ou ben aquelas destinadas a enterros de beneficencia, requirirá un expediente previo no que se dea audiencia aos familiares coñecidos dos falecidos. No caso de que fosen descoñecidos procederase á publicación dun anuncio no BOP de conformidade coa lexislación de procedemento administrativo común. Logo de ditar a resolución de exhumación, os familiares disporán dun mes desde a notificación para proceder ao traslado dos restos ao seu cargo, tras a acreditación previa de cumprimento da normativa sanitaria vixente e o pago das taxas correspondentes. Ao transcorrer este período poderá procederse ao traslado dos restos ao osario xeral ou fosa común. De conformidade co disposto no artigo 20 da Lei orgánica 5/1999 de protección de datos persoais, así como o Decreto 134/1998 de policía sanitaria mortuoria de Galicia e a Orde de 12 de maio de 1998 da Consellería de Sanidade e Servizos Sociais da Xunta de Galicia, créanse os seguintes Libros de Rexistro, co seu correspondente ficheiro de datos informatizado: a) Libro de Rexistro de Dereitos Funerarios sobre Unidades de Enterramento. b) Libro de Rexistro de cemiterio. Nos Libros Rexistro de Dereitos Funerarios sobre Unidades de Enterramento farase constar: a) Identificación completa do bloque, columna, nicho, columbario, sepultura ou panteón. b) Data de adxudicación do dereito. c) Características da adxudicación. d) Nome, apelidos, domicilio e DNI do/s titular/es, identificando o representante ante o concello. e) Nome, apelidos, domicilio e DNI do/s beneficiario/s, se se designara. f) Transmisións posteriores se se produciran. As características do ficheiro a crear son: Nos Libros Rexistro do cemiterio farase constar: a) Número de rexistro. b) Defunto ou persoa a quen pertencían os restos con especificación de nome, apelidos, sexo, idade, DNI, domicilio, municipio e provincia de residencia habitual. c) Data, hora, localidade e provincia da defunción. d) Causas da morte. e) Facultativo que asina o certificado de defunción, con especificación de nome, apelidos e número de colexiado. f) Familiar ou representante legal do falecido con especificación de nome, apelidos, domicilio completo, DNI, municipio, código postal e provincia. g) Clase de féretro. h) Data de concesión da licenza municipal. i) Data e hora en que se realiza o servizo. j) Tipo de servizo: inhumación, exhumación, reinhumación ou cremación. k) Funeraria que entrega ou recibe o cadáver ou restos. l) Lugar de inhumación ou reinhumación no propio cemiterio ou lugar de destino, identificando o bloque, columna, nicho, columbario, sepultura ou panteón. As características do ficheiro a crear son: Serán infraccións leves, sempre que non se cualificaran como comportamentos graves ou moi graves, as seguintes: a) A perturbación da tranquilidade do recinto. b) O incumprimento do horario establecido para o acceso ao cemiterio. c) A incorrección leve ou puntual co resto das usuarias e usuarios do cemiterio ou coas empregadas e empregados públicos. d) Botar residuos e lixo nos pasos comúns, dependencias ou unidades de enterramento. e) A incorrección no uso das diferentes instalacións do cemiterio municipal. f) A falta de dilixencia no trato dos bens das usuarias e usuarios do cemiterio ou da propia Administración. g) A perturbación no uso dos espazos públicos por outra ou outras persoas, incluíndo a entrada no recinto con vehículos non autorizados, bicicletas ou motocicletas, así como con cans ou outros animais, salvo os que teñan carácter de can guía en compañía de invidentes. h) Calquera outro incumprimento das obrigas dos usuarios recollidas neste regulamento que non estea tipificado como infracción grave ou moi grave. Serán infraccións graves as seguintes: a) A perturbación da tranquilidade e a vulneración dos dereitos das usuarias e usuarios mediante a realización de fotografías, debuxos, filmacións ou calquera outro tipo de actuacións similares no recinto. b) A ocupación dos espazos públicos do cemiterio para a realización de calquera tipo de actividade comercial e de propaganda no recinto. c) As ofensas graves de palabra, ou de obra, ás autoridades municipais, empregados do servizo, ao persoal de Inspección Sanitaria, aos axentes da autoridade e ao público en xeral. d) Os actos de deterioro das instalacións e elementos do cemiterio cando a súa contía non exceda os 3.000 euros. e) As infraccións que, sendo leves, sexan reiteración dunha anterior. f) A comisión de tres infraccións leves no prazo dun ano. Serán infraccións moi graves: a) O impedimento ou a grave e relevante obstrución ao normal funcionamento do servizo de cemiterio, e a realización de actuacións suxeitas a autorización ou licenza sen obter previamente esta. b) O impedimento de uso do espazo público no que se presta o servizo de cemiterio. c) Os actos de deterioro grave e relevante das instalacións e elementos do cemiterio cando a súa contía exceda dos 3.000 euros. d) Os actos de coacción ou suborno ao persoal do cemiterio. e) A usurpación ou ocupación de bens de dominio público sen título. As sancións correspondentes a cada clase de infracción graduaranse tendo en conta os criterios obxectivos e subxectivos seguintes: a) A afectación á saúde e á seguridade das persoas. b) A posibilidade de reparación ou restablecemento da realidade. c) O beneficio derivado da actividade infractora. d) A natureza dos prexuízos causados. e) A reincidencia. f) O grao de malicia do causante da infracción. g) O grao de participación no feito por título diferente de autoría. As multas a impoñer teñen tres posibles graos, que se corresponden respectivamente co carácter leve, grave ou moi grave da infracción, cos límites seguintes: · Infraccións leves, ata 750 €. · Infraccións graves, dende 750,01 ata 1.500 €. · Infraccións moi graves, dende 1.500,01 ata 3.000 €. Será competente para impoñer as sancións a alcaldía ou a concellería delegada correspondente, tras o informe previo dos servizos municipais, e a tramitación de expediente no que se lle dea audiencia ao presunto infractor, tramitado segundo o disposto no Título IX da Lei 30/1992 de réxime xurídico das administracións públicas e do procedemento administrativo común, desenvolvido polo REAL DECRETO 1398/1993 polo que se aproba o Regulamento regulador do procedemento de exercicio da potestade sancionadora. O concello poderá utilizar os medios de execución forzosa previstos na Lei 30/1992, de réxime xurídico das administracións públicas e do procedemento administrativo común ou norma vixente aplicable ao caso, podendo facerse efectivo a través do procedemento de prema ou constrinximento. Con independencia das sancións que poidan impoñerse, o infractor estará obrigado á restitución e reposición dos bens ao seu estado anterior, coa indemnización dos danos irreparables e prexuízos causados, no prazo que se fixe na resolución correspondente. O importe destas indemnizacións fixarao executoriamente o órgano competente para impoñer as sancións. A exacción de taxas e demais dereitos económicos que puidesen percibirse a favor do Excmo. Concello de Oroso por feitos ou actos realizados ao amparo do presente regulamento establecerase pola correspondente ordenanza fiscal reguladora destes. O presente regulamento, unha vez aprobado definitivamente, será publicado integramente no Boletín Oficial da Provincia e comezará a aplicarse unha vez transcorra o prazo previsto no artigo 65.2 da Lei 7/1985, do 2 de abril, e manterase en vigor namentres non se acorde a súa derrogación ou modificación expresa. Oroso, 17 de setembro de 2012 O alcalde, Manuel Mirás Franqueira.